Хотел Бялата къща - Баните
Баните, 26, ул. Дичо Петров
raichev7@gmail.com
0035930252323
В едно истинско райско кътче в сърцето на Родопа планина - на 120 км от гр.Пловдив, на 50 км от гр. Смолян, на 50 км от гр. Кърджали и на 40 км от Пампорово се намира с. Баните. Наситено с кристален въздух, с дъх на борови гори, планински хлад и бликащи минерални води, Баните привлича много туристи. Тук можете да се възползвате от лечебен туризъм, еко пътеки, водна пързалка, плаж и други възможности за отдих и възстановяване.
Семеен хотел „Бялата къща” в с. Баните завладява всеки, прекрачил прага на този дом. Прекрасната архитектура, усещането за хармония и уют, ненадминатото гостоприемство на родопчани, както и уникалните процедури за възстановяване на човешкия организъм, го правят съвършено място за отдих и почивка. Гостите на хотела могат да се възползват от оздравителни курсове за природолечение чрез билкотерапия и лечебно хранене. Хотелът разполага с 15 стаи и 3 апартамента - всички са със самостоятелни санитарни възли, кабелна телевизия и безжичен интернет. Комплексът разполага с механа с автентични родопски мотиви, където ще Ви предложат разнообразни национални и родопски ястия.
Село Баните е известно със своята балнео лечебница за възстановяване и рехабилитация, която разполага с два закрити басейна и много вани за лечение с минерална вода. Лечебните свойства на минералната вода са известни от дълбока древност. Температурата на минералната вода е 43 °C.